2020-02-15 Jonah 3.jpg [ 562.74 KiB | Viewed 375 times ]
Users browsing this forum: Brett Clarke, FruitLoop, NextLevel, wilkinru and 25 guests NG Garsfontein - Familienuus 3 Aug 2017
Familienuus 15 Maart 2018
VERFRIS DEUR DIE STROOM
Elke seisoen is belangrik
Paulus herinner ons in Gal 6:9 aan die volgende: “Laat ons dan nie moeg word om goed te doen nie, want as ons nie verslap nie, sal ons op die bestemde tyd ook die oes insamel.”
Elke boer sal weet dat daar ‘n tyd is om te saai en ‘n tyd om te oes. Ook in my persoonlike lewe beweeg ek deur seisoene. Wat ek in die een seisoen doen het gevolge ten opsigte van die volgende seisoen. Die manier waarop ek teenoor mense of ‘n situasie reageer, gaan konsekwensies hê ten opsigte van ‘n volgende fase van my of ander mense se lewens. As jy op ‘n sekere tydstip in jou lewe die regte ding doen, al voel jy nie lus om dit te doen nie, sal dit vorentoe groot dividende oplewer vir jou en vir ander. Daarom wil Paulus ons aanmoedig om nooit handdoek in te gooi nie. Ons moet aanhou goed doen en nooit verslap nie.
Dit maak nie saak in watter seisoen van jou lewe jy jou tans bevind nie – vra die volgende vrae vir jouself – dalk kan dit jou help om na te dink oor jou huidige seisoen – en hoe jy vorentoe God se ryke oes kan insamel.
Wat kan ek leer in hierdie seisoen?
Ons leer so baie in elke fase van ons lewens. Deut 11:2 “Vandag weet julle hoe die Here julle onderrig het, want julle…het dit beleef en gesien: sy grootheid, sy magtige dade, sy wonderdade.”
Wat kan ek geniet in hierdie seisoen?
Paulus roep ons op om in alle omstandighede dankbaar te wees, want dit is die wil van God vir ons elke dagse bestaan (1 Tess 5:18). Ons leef deur die goeie en slegte van elke dag met ‘n innerlike gevoel van dankbaarheid, want elke dag is ‘n gawe van God.
Wat is die belangrikste sake vir my in hierdie seisoen?
Die Prediker sê in Pred 3:1 “Elke ding het sy vaste tyd, elke ding in hierdie wêreld het sy tyd”. As dit waar is, beteken dit dat ek nie alles kan hê in elke seisoen van my lewe nie. Ek sal dalk taai besluite moet neem ten opsigte van dit wat werklik saak maak in hierdie spesifieke tyd van my lewe.
Hoe kan ek ander help in hierdie seisoen van my lewe?
Ons is nie op hierdie aarde geplaas om net vir onsself te leef nie: “Moenie ‘n weldaad weerhou van iemand aan wie dit toekom, terwyl dit in jou mag is om dit te bewys nie.” God gee vir jou vermoëns, talente en energie om ander mense te help.
Gaan voluit vir die seisoen waarin jy is!
EREDIENS INLIGTING vir Sondag, 6 Augustus 2017:
08:30 (Doop) & 10:00
Prediker: Ds Jaco Barnard
Tema: God gee ons altyd weer nuwe krag! (Habakuk 3)
Kerkkantoor is oop tussen oggend eredienste; Tee: Elsie Hendriksz, Deurkollekte vir LIG kinderbediening, Nagereg Verkope (Lekker sjokolade poeding met vla) & Kinder Groepe
Die sakrament van die doop word bedien aan:
Nathan James Greyling, Wianka Panter, Marli Smit, NIcolaas Johannes Swanevelder, Cara Venter deur Ds Jaco Barnard EN Charl Wynand Louw & Christian Gideon Louw deur Dr Gavin Meistre
18:00 Prediker: Ds Jaco Barnard
Tema: There4Ministries! Getuienis aand
Weekkalender lyk so:
Maandag (7 Augustus 2017)
Dinsdag (8 Augustus 2017)
10:00 Kruisvroue Bybelstudie
19:00 Manne Kursus
Woensdag (9 Augustus 2017)
Donderdag (10 Augustus 2017)
Orkes Oefening & Groeigroepe
Vrydag (11 Augustus 2017)
Kinder & Tiener Groepe op Sondag, 6 Augustus 2017
En dan die grootste en lekkerste lekker vir die derde kwartaal
BASAAR: 25 AUGUSTUS 2017
Op Vrydag, 25 Augustus is dit ons jaarlikse feestelike BASAAR! Dit gaan ŉ belewenis wees vir oud en jonk. Ons wil asb ŉ beroep op almal doen om al julle vriende en familie te nooi om ons te kom ondersteun.
Wat gaan alles aangebied word?
Die kinders kan uitsien na speel areas vir alle ouderdomme. Kinders vanaf 3maande – 5 jaar sal vermaak word in die Jeugsentrum met toesig. Alle kinders ouer as 6 jaar sal in die afgesperde gedeelte speletjies soos Bungee, Paintball, Kaskar, Rocket, Zorb roller en springkastele. Heerlike Tombola is ook in die saal beskikbaar.
Tonne Vermaak op die Gras!
Heerlike geleentheid as die son so sak! Asb kom wees deel daarvan. Dis hope pret vir oud en jonk. Elkeen kry sy / haar eie afrika drom en dan laat ons Garsfontein se fondamente bewe van die lekker. Kaartjies is by die kerkkantoor te koop teen R60/persoon. Dit gaan hope pret wees.
Pragtige jonge dames kom ons wys hoe hulle stokke en vlae kan rondswaai. Trompoppie groepe van naby geleë skole kom ons wys wat hulle kan doen.
Swaard/selfverdediging vertonings gaan jou wys hoe jy met ŉ rampokker kan afreken! Verseker iets om te aanskou.
Middag/Aandetes, Nagereg en vele meer!
Heerlike Nagereg (mens begin altyd daar.....), Hamburgers, Jaffels, Kerrie & Rys, Pannekoek (suiker en kaneel sowel as gevul), Pap & Wors, Worsbroodjies, Koeke, Groente & Vrugte, Lekkergoed, Koeksisters, Heerlike skaap op die spit EN......KROKODIL! Ja jy het reg gelees...kom proe bietjie iets anders.
Dames bring jou man/vriend/oupa se beursie.......
Pragtige handwerk, Wit Olifant items, Baba Boutique, CD’s, Boeke, Ingelegte items, kaartjies, gebreide en gehekelde pragstukke is te koop. Hier gaan jy ŉ pragtige geskenk kry...gewaarborg!
Alles klink so lekker en iets om na uit te sien maar om hierdie dag ŉ realiteit te maak het ons jou as lidmaat se hulp nodig!
Die Vleis-tafel by die basaar soek asb VLEIS VLEIS VLEIS VLEIS!!!!!
As jy dalk gaan jag...skenk asb die vleis vir die vleistafel. Enige ander vleis/biltong is ook welkom. Kontak vir Barnie (083 602 0151) Of Francois (083 227 3670)
ASB ASB ASB ASB ASB
Die Diamante tafel!
Die Diamante ‘n gedugte span. Wil die jaar basaar hou so al wat hul kan! Konfyt, koekies, breiwerk en nog wat. Daar is nog veel meer om huis toe te vat. Kom help kook, bak en brou. Enige iets te doen vir man en vrou. Bring vir ons net wat jy kan. Ons is mos ‘n kerk met ‘n plan. Kontak Elsie Hendriksz by 012 348 6621 / 082 711 0987
Vlytige Hande Stalletjie:
Die vlytige hande stalletjie se dames is sommer vroeg al aan die gang! Pragtige handskoene vir volwassenes (R50) en kinders (R30). Net in tyd voor die koue winter opdaag!
Die Baba boutique soek asseblief enige baba/kleuters klere of benodigdhede. Kontak kerkkantoor of Marina 082 903 9248.
- Ons benodig ASB items vir die Tombola en pryse vir verskeie ander aktiwiteite wat tydens die basaar aangebied gaan word. Asook heel, skoon Wit Olifant items.
- Kinderboeke het laasjaar soos soetkoek gevlieg - so bring gerus jou kinders se boeke wat hul nie meer lees nie.
- Blikkie Projek: Ons vra asb dat u die blikkie sal uitspoel voor u geld daarin gooi EN BAIE BELANGRIK!!!!! Hierdie jaar vra ons dat u asb net silwer munte in sal gooi aangesien die banke ons nie wil help met koper nie.
Baie dankie vir die wonderlike opkoms van bestanddele...ons waardeer dit opreg!
Bestanddele wat ons dringend benodig vir die basaar:
Botter (vir bak)
Ingelegde blikkies vrugte
Kondensmelk - Caramel
Enige drinkgoed vir die teetuin
Enige geur blikkies koeldranke
soos bv Malva, Jan Eliis, Sjokolade, Appeltert,Sagopoeding en Trifles!
Wit Olifant items
10-20 Bale waarop mense kan sit
Is jou naam al op die hulplys by een van die stalletjies? Hoe meer hande hoe ligter werk.Asb help ons!!!!
Op Sondag, 20 Augustus 2017 sal al die koördineerders na die oggend erediens al die helpende hande ontmoet en finale reëlings tref.
DERDE KWARTAAL VOORUITSIGTE:
Daar is verskeie geleenthede vir geloofsgroei:
Preekreeks: Vreugdevol Vry
Preekreeks wat deur ongeveer 130 gemeentes hanteer word gedurende die derde kwartaal skop af op 13 Augustus 2017. Waarlik 40 dae om na uit te sien! Oggenddienste se tema is
Vreugdevol Vry en die Aanddienste behandel Vry gemaak.
Kom geniet ‘n heerlike oggend gevul met aroma’s wat jou aptyt vir ‘n wonderlike reeks sommer sal wakker maak! Jy kan ‘n heerlike koppie espresso / cappuccino vir ‘n minimale koste ter viering van die nuwe reeks koop daardie sondag.
Wat ‘n voorreg is dit nie….om veugdevol vry te wees!
Weeklikse dagstukkies sal saam met die familienuus uitgestuur word.
Woord Sterk vir alle 20 tot 45 jariges
WoordSterk, ons nuwe kraakvars bediening vir alle 20 tot 45 jariges wat wil groei in hul kennis van GOD se Woord, loots in die derde kwartaal. Onder leiding van ds Jaco Barnard gaan WoordSterk daarop uit wees om in diepte te kyk na die Bybel en hoe ons die Bybel kan lees en verstaan. Kom ontdek die wêreld agter baie van die verhale in die Bybel, en die betekenis van jou gunsteling teksgedeeltes.
WoordSterk het op Dinsdagaand, 1 Augustus afgeskopen sal elke tweede Dinsdagaand plaasvind vanaf 18:30 tot 20:00 (ons sal meestal vroeër klaar wees).
Alhoewel hierdie bediening gerig is op 20 tot 45 jariges en familie/vriende/geliefdes meer as welkom om saam by te woon.
Reël solank met die kinder oppasser, nooi jou vriende en kollegas, en kom word deel van WoordSterk. (Aangeheg is die advertensie.)
Gratis bybels is in die Kerkkantoor beskikbaar in die volgende tale: Setswana, Sepedi, Afrikaans & Engels. U is welkom om ‘n bybel te kom afhaal as u dit graag vir iemand sou wou gee.
Byeenkomste op Dinsdag aande:
'n Beduidende groep manne het aangedui dat hulle graag as 'n mannegroep deel wil wees van die gemeente se groeigroepe. Hierdie groeigroep het sy eerste bymekaarkom gehad, maar ons harte is ruim en daar is plek vir nog meer, so almal wat nog belangstel, voel asb. vry om elke Dinsdagaand 19:00 by die Kerk by ons aan te sluit.
As jy dalk nie hierdie Dinsdagaand kan bywoon nie, maar steeds belangstel, kontak asb. vir Joep Joubert by 083 581 7354 of per e-pos by joep@advantageact.co.za.
Ons sien baie uit om julle daar te ontmoet!!
Mannekamp: 18-20 Aug 2017
NG Garsfontein se Mannekamp is al amper besig om ‘n instelling te word so julle mag dalk begin wonder hoekom julle nog niks gehoor het van ‘n Mannekamp hierdie jaar nie?
Weens ‘n verskeidenheid redes het die manne besluit om hierdie jaar eerder ‘n ander groep se kamp te ondersteun. Dit is ongelukkig net om die draai so as iemand wil gaan sal hulle redelik gou moet besluit! Ons het die volgende inligting oor die kamp ontvang:
Van 18H00 Vrydag 18/8/2017 tot 10H00 Sondagoggend 20/8/2017.
Plek: Ou TSB Komatiedraai klubhuis.
Verblyf: Bring eie tent, daktent of karavaan saam met jou eie krag en beligting.
Etes: Vrydagaand sal daar toebroodjies en wors vir aand ete wees met koffie of tee. Verder is elkeen verantwoordelik vir eie etes. Daar is 1 gesamentlike braai plek waar ons slegs met houtskool kan vuur maak aangesien die terrein langs suikerriet lande aan die een kant is. Daar sal 24 uur kookwater vir koffie en tee beskikbaar wees.
Wat bring ons saam: Gemaklike klere, bybel en nota boek. Bring maar warmgoed saam want dit is langs die Komatirivier.
In die lesinglokaal is daar elektriese krag.
Koste: Die naweek is verniet. Slegs as die Gees jou lei kan jy ‘n donasie gee.
Inskrywing: Laat weet voor 10/8/2017 dat jy kom. Manne wat hulself goed wil inrig vir die naweek kan al 15H00 op 18/8/2017 begin kamp opslaan.
Vir inligting skakel Ernst 0822568323 (Onderbergers) of Oom Roelf 0832743670 (Nelspruit & Witrivier)
Vir die wat belangstel, kom ons kom na die eerste diens op Sondag die 6de Augustus buite die kerk bymekaar om te koordineer en dan te finaliseer die week daarna. Jy kan ook vir Wynand Breytenbach by wynandpb@vodamail.co.za of 082 900 5889 kontak asb.
Mannebediening bied ŉ Wynveiling aan:
Die Mannebediening bied op Vrydag 8 September ‘n Wynveiling aan om fondse in te samel vir hulle uitreike en ‘n moontlike kerkkamp volgende jaar. Ons gaan lekker eet en wynproe sodat jy kan seker maak jy hou van die wyn wat jy wil koop! Dit sal plaasvind in die Vryburgers se saal hier in Ashlea Gardens. Skeduleer solank die datum, ons gee binnekort meer detail!
Kruisvroue Funksie – Aand van 13 Oktober en oggend van 14 Oktober 2017
Tema: "Geestelike Spa vir die Siel".
Sit ook jou unieke hoed op vir hierdie geleentheid!
Heerlike verversings word bedien deur die loop van die geleentheid.
Wat om na uit te sien:
Aandete met aankoms Vrydag aand gevolg deur 'n heerlike Lofprysingsgeleentheid gelei deur Erika Barnard. Daarna gaan Dr Gavin Meistre met ons die eerste sessie hanteer.
Ons verdaag om ongeveer 20h30 vir die aand.
Saterdag oggend begin ons met heerlike koffie en beskuit om 8h00.
Dr Dalene Flynn kom Saterdag se twee sessies met ons hanteer. Ons breek vir heerlike "brunch" en het sommer lekker onstpan en ken-mekaar aktiwiteite vir die dag beplan.
Ons verwelkom ook uitstallers op die Saterdag. Vir verdere inligting hier rondom kontak gerus Michelle Raubenheimer by 082 057 8370. Kaartjies eersdaags beskikbaar by Kerkkantoor. Dames, onthou jy is Uniek. Moenie hierdie spesiale geleentheid misloop nie.
Hoop ons sien elkeen daar!
Diamante nooi Gemeente uit na…’n Vertoning deur Manie Jackson!
Datum: 21 Oktober 2017 om 10:00 by die kerk.
Kostes (sluit vertoning en koffie/tee in): R100 / Volwassene & R50/kind onder 12
Kaartjies sal eersdaags by die kantoor te koop wees!
Kruisvroue verkoop lekker Poeding!
Kom bederf jou gesin met die heerlikste Sjokolade Poeding en vla op Sondag, 6 Augustus 2017 plaasvind. (Hierdie fondse gaan vir veranderinge aan die kerk se kombuis) Bestellings kan ook vooraf geplaas word. Ons maak ook bakke vir groter gesinne! Kontak Michelle by 082 057 8370. Bring gerus jou geldjie saam en bederf jou gesin!
R10 ‘n 350ml bakkie poeding met vla. Groot bak genoeg vir 6 persone @ R60
Toegang tot die Kerkterrein
Neem asseblief kennis dat die kode van die hek vir die kerk verander het weens sekuriteitsredes. Indien u ŉ vergadering saans of na-ure moet bywoon sal die voorsitter van die vergadering bewus wees van die kode vir daardie betrokke vergadering.
Ons hoop u het begrip vir die sekuriteitsmaatreëls wat ons in plek probeer kry maar wil ook reeds dankie sê vir die ondersteuning.
Verkeersbeheer op Sondae
Net weer ŉ vriendelike herinnering om asb die volgende toegang en uitgange te gebruik op Sondae. Ingang = Emmie Hartmannstraat en Uitgang = Alex Millerstraat
WIL JY GRAAG BETROKKE RAAK BY ONS GEMEENTE AKTIWITEITE?
Dinsdae om 06:00 in Beradingskamer.
Vrydae om 05:30 vir Manne in Konsistorie – Geleenthede gaan voort gedurende die vakansie.
Stuur gebedsversoeke na bidvmy@gmail.com
Dinsdae om 10:00 vir Vroue in Beradingskamer & Woensdae om 09:00 vir Diamante in Konsistorie
Indien jy graag by ŉ Groeigroep wil inskakel – kontak gerus vir Marina le Grange by 082 903 9248. U is ook welkom om op die volgende datums te kom kennis maak en sodoende aan te sluit by ŉ groeigroep.
Groeigroep vir Werknemers
Ons benodig werknemers om hierdie groepie te kan bywoon en so verryk te word. Hierdie groepie kom op Donderdae Middae om 15:30 in die Beradingskamer bymekaar. Enige navrae kan gerig word aan: Marina le Grange (082 903 9248) of Sarie de Villiers
(083 414 2952).
Hierdie ondersteuningsgroep kom elke Woensdagaand om 18:30 in die Konsistorie bymekaar! Kankerlyers en gesinne is welkom. Danie Perold kan vir u meer inligting gee by 012 993 3271 / 073 478 1158.
Kom geniet heerlike geselskap terwyl jy jou kreatiewe passie uitleef. Kom sluit by ons aan elke Donderdag vanaf 09:00 tot 12:00. Kontak gerus vir Rina Swanevelder by 012 993 1037 / 084 584 2022 as jy meer wil uitvind.
Hierdie bediening ondersteun fisies, psigies, geestelik en finansieel. Ons nooi enige persoon wat in nood is uit om ons te kontak. Ons kan onder andere help met kos en klere. Alle sake word konfidensieel hanteer. Kontak vir Danie Perold terwyl Isabel siek is asb by 073 478 1158
Deel jou geestelike ervarings met ons gemeente!
As jy wil deel word van hierdie groot geleentheid skakel Ds Ronnie Stanton of epos hom by rastanton01@gmail.com
Ons gedenktuin is gevestig en dit is voorwaar ŉ rustige en pragtige tuin waarin mens jou geliefdes met ŉ geruste hart te ruste kan lê. Jy is welkom om Sondag te loer hoe mooi dit is. Vir enige navrae en indien jy sou belangstel om ŉ nis te koop kan jy die kerkkantoor kontak. Die koste vir ŉ dubbel nis is R2700-00.
Ons wil dit sterk op u hart druk om deur middel van ŉ debietorder u bydrae te gee. Sodoende kan ons finansiële span seker wees van ŉ konstante maandelikse inkomste waarop ons kan reken. Dit gaan die samestelling van die nuwe finansiële jaar se begroting ook aansienlik vergemaklik. ŉ Debietorder vorm is by hierdie epos aangeheg.
Baie dankie aan almal wat reeds van ŉ debietorder gebruik maak. U getroue bydraes maak ŉ groot verskil in die konstante geldelike vloei in ons gemeente. Indien u ŉ behoefte het om dalk u bydrae te verhoog, kontak asb die kerkkantoor of stuur ŉ epos aan info@nggars.org.za.
Baie dankie ook aan al die getroue lidmate wat deur ander wyses hul bydraes maak.
Dankoffers kan ook deur middel van ŉ EFT of kontant betaal word of gebruik die gerieflike Snapscan funksie wat ook beskikbaar is.
Ds Koos le Roux – Sondag, 17 September 2017 tydens en na die 08:30 erediens
Dr Johan van der Merwe – Sondag, 29 Oktober 2017 tydens en na die 08:30 erediens. Die geskeduleerde 10:00 erediens op die kalender val dan weg DUS ...
Sondag, 29 Oktober is daar slegs een oggend erediens om 08:30 en ŉ aand erediens om 18:00.
EREDIENSTE VIR Augustus 2017:
Sondag, 13 Aug 2017
Oggend: 08:30 & 10:00
Kerkkantoor is oop, Kinder en Tiener groepe en Teeskinkbeurt is vir Elsie Hendriksz se groep
Sondag, 20 Aug 2017
Oggend: 08:30 &10:00
Kerkkantoor is oop, Kinder en Tiener groepe en Teeskinkbeurt is vir Mannebediening & Dienswerkers kom om 09:45 in Beradingskamer bymekaar
Sondag, 27 Aug 2017
Oggend: 08:30 (Nagmaal); GEEN 10:00 erediens
Nuwe Lidmate Tee; Kerkkantoor is oop, Kinder en Tiener groepe en Teeskinkbeurt is vir Kruisvroue
U is hartlik welkom by ons eredienste.